Pirolfamilien

Pirolfamilien (Oriolidae) er ein familie av trastestore sporvefuglar. Familien har meir enn 30 artar, berre arten pirol (Oriolus oriolus) finst i Europa.


Skildring 
Familien Oriolidae omfattar fikenfuglar og pirolar, tre fikenfuglar i slekta Sphecotheres, to pitohuiar i slekta Pitohui, dei andre medlemmene er pirolar i slekta Oriolus. Desse fuglane er spreidde over Afrika, Europa, Asia og Australia. Dei få artane som hekkar i tempererte soner er trekkfuglar, og nokre tropiske artar gjer òg sesongmessige streif.

Pirolar lever i habitat av tre og pleiar å beite i trekroner. Mange artar kan overleve i open skog, sjølv om nokre få er avgrensa til lukka skog. Dei er opportunistisk altetande, dei viktigaste komponentane i kosthaldet er frukt, bær og leddyr.

Pirolar og fikenfuglar er mellomstore sporvefuglar, rundt 20-30 cm i lengd, med hoene berre litt mindre enn hannane. Nebbet er svakt nedkurva og bøygd, og med unntak av fikenfuglar, så langt som hovudet. Fjørdrakta hos dei fleste artane er lys og iaugefallande, sjølv om hoer ofte har veikare farger i fjørdrakta enn hannar. Fjørdrakta av mange australasiatiske pirolar etterliknar drakta hos munkefuglar, ei slekt av store honningetarar, sannsynlegvis for å redusere aggresjon mot dei mindre pirolane.

Pirolar er monogame, para dannar hekketerritorium, jamvel om australfikenfugl, og moglegvis òg andre fikenfuglar, hekkar i lause koloniar. Reirplassar blir valde i nærleiken av aggressive artar som drongoar, varslarfamilien eller munkefuglar, noko som gjer ei viss grad av vern. Reiret er ein djupt voven kopp festa som ei hengekøye frå ei grein. Vanlegvis legg dei to eller tre egg, men så mange som seks egg i kullet er registrert.

Artslista 
i rekkjefølgje etter EBird/Clements Checklist v2018 med norske namn etter Norske navn på verdens fugler:
Slekt Pitohui
 Giftpitohui, Pitohui dichrous, Hooded Pitohui, Bonaparte, 1850, (LC)
 Vekselpitohui, Pitohui kirhocephalus, Variable Pitohui, Lesson, R & Garnot, 1827, (LC)

Slekt Oriolus
 Timorpirol, Oriolus melanotis, Timor Oriole, Bonaparte, 1850, (LC)
 Burupirol, Oriolus bouroensis, Buru Oriole, Quoy & Gaimard, 1832, (LC)
 Tanimbarpirol, Oriolus decipiens, Tanimbar Oriole, Sclater, PL, 1883, (LC)
 Serampirol, Oriolus forsteni, Seram Oriole, Bonaparte, 1850, (LC)
 Halmaherapirol, Oriolus phaeochromus, Halmahera Oriole, Gray, GR, 1861, (LC)
 Brunpirol, Oriolus szalayi, Brown Oriole, Madarász, 1900, (LC)
 Tårepirol, Oriolus sagittatus, Olive-backed Oriole, Latham, 1801, (LC)
 Grønpirol, Oriolus flavocinctus, Green Oriole, King, PP, 1826, (LC)
 Stripepirol, Oriolus xanthonotus, Dark-throated Oriole, Horsfield, 1821, (NT)
 Tyglepirol, Oriolus albiloris, White-lored Oriole, Ogilvie-Grant, 1894, (LC)
 Filippinarpirol, Oriolus steerii, Philippine Oriole, Sharpe, 1877, (LC)
 Bambuspirol, Oriolus isabellae, Isabela Oriole, Ogilvie-Grant, 1894, (CR)
 Pirol, Oriolus oriolus, Eurasian Golden Oriole, Linné, 1758, (LC)
 Indiapirol, Oriolus kundoo, Indian Golden Oriole, Sykes, 1832, (LC)
 Gullpirol, Oriolus auratus, African Golden Oriole, Vieillot, 1817, (LC)
 Svartnakkepirol, Oriolus chinensis, Black-naped Oriole, Linné, 1766, (LC)
 Smalnebbpirol, Oriolus tenuirostris, Slender-billed Oriole, Blyth, 1846, (LC)
 Grønhovudpirol, Oriolus chlorocephalus, Green-headed Oriole, Shelley, 1896, (LC)
 Tjukknebbpirol, Oriolus crassirostris, Sao Tome Oriole, Hartlaub, 1857, (VU)
 Jungelpirol, Oriolus brachyrynchus, Western Black-headed Oriole, Swainson, 1837, (LC)
 Einerpirol, Oriolus monacha, Ethiopian Black-headed Oriole, Gmelin, JF, 1789, (LC)
 Savannepirol, Oriolus larvatus, African Black-headed Oriole, Lichtenstein, MHK, 1823, (LC)
 Tåkepirol, Oriolus percivali, Black-tailed Oriole, Ogilvie-Grant, 1903, (LC)
 Svartvengpirol, Oriolus nigripennis, Black-winged Oriole, Verreaux, J & Verreaux, E, 1855, (LC)
 Orientpirol, Oriolus xanthornus, Black-hooded Oriole, Linné, 1758, (LC)
 Svartpirol, Oriolus hosii, Black Oriole, Sharpe, 1892, (NT)
 Raudbrystpirol, Oriolus cruentus, Black-and-crimson Oriole, Wagler, 1827, (LC)
 Blodpirol, Oriolus traillii, Maroon Oriole, Vigors, 1832, (LC)
 Sølvpirol, Oriolus mellianus, Silver Oriole, Stresemann, 1922, (EN)

Slekt Sphecotheres
 Wetarfikenfugl, Sphecotheres hypoleucus, Wetar Figbird, Finsch, 1898, (LC)
 Grønfikenfugl, Sphecotheres viridis, Green Figbird, Vieillot, 1816, (LC)
 Australfikenfugl, Sphecotheres vieilloti, Australasian Figbird, Vigors & Horsfield, 1827, (LC)

Kjelder 
 Denne artikkelen bygger på «Oriole» frå , den 4. mai 2011

Referansar

Bakgrunnsstoff 

 Videoar, bilete og lydopptak av fuglar i pirolfamilien hos Internet Bird Collection

 
Sporvefuglar